
 Kære Thelove.  

Jeg er en pige på 19 år, som altid plejer at løse tingene selv eller med hjælp fra veninder, men den her kan jeg simpelthen ikke løse.  

  

For ca. 2 uger siden var jeg i byen med et par veninder og jeg var pænt sagt ret fuld.  

  

Jeg ender som altid som den sidste på min favorit bar i byen, da jeg kender de fleste der arbejder der.  

  

Jeg får lov til at blive efter lukketid sammen med dem og vi fester videre.  

  

Senere ender jeg så i personalerummet med bartenderen som jeg har kendt siden 7 klasse og vi havde sex.  

  

Vi har altid haft et lidt mærkeligt forhold til hinanden, da han faktisk er den eneste dreng fra skoletiden af der ikke viste mig nogen form for interesse men jeg har altid været vildt interesseret i ham.   

Vi var da venner, men har altid fornemmet en form for "vibe" i mellem os og vi har altid drillet hinanden. Efter skolen har vi snakket sammen når vi har mødt hinanden i byen, eller har vi bare prøvet at undgå hinanden.  

Rent ud sagt, så er han så pæn at det skærer i alle mine nervebaner og jeg kan ikke stoppe med at tænke på ham.  

Jeg har været sammen med flere af hans kammerater i skoletiden, og er bange for at han synes jeg bare er et nemt offer og en billig tøs (hvilken jeg overhovedet ikke er).  

  

Jeg vil gerne have mere af ham!! (Tihi)  

  

Så mit spørgsmål lyder:  

  

Kan jeg få det her "one night stand" til at blive mere end det?  

I så fald, hvordan får jeg ham så på krogen og evt en date eller noget?  

  

Håber i kan hjælpe mig! 
Var det bare det, eller er der mere i det?
==========================================



 Hej med dig!  
  
Mit bedste svar er: snak med ham.  
Hvis du vil have det skal blive til mere bliver du altså nødt til at fortælle fyren hvordan du har det og evt. hvor du gerne vil have det bærer hen. Drenge er ikke så gode til det der med at tyde pigers signaler - så det kan godt være han bare tror du gerne vil have et one night stand.   
Sig til ham at du faktisk godt kan lide ham og spørg ham og han vil med på date.  
  
Held og lykke fra  
Charlotte   
 